شەفەق نیوز/ پارت دیموکرات کوردستان، ئمڕوو سێشەممە، دووارە داوای وازکردن بارەگایلی ک ئەرا چەن ساڵیگە بەسیانە لە کەرکوک و ناوچە دابڕیایەکان کرد ئەرا هاوردنەوەی چالاکیە سیاسیەکانی وەگەرد نزیکەوبوین هەڵبژاردن پەرلەمانی.
بەشار کیکی وەرپرس فراکسیۆن حزبەگە لە ئەنجومەن نۆێنەران ئەرا ئاژانس شەفەق نیوز وت: بایەدە حکومەت و دەسەڵاتە پەیوەندیدارەکان پەیمانەیل خوەیان وەجی بارن وە چووڵکردن بارەگایل حزبەگە لە کەرکوک تا بتوێنیمن ئامادەکاری ئەرا شایستە ئایندەکان لە چالاکیە سیاسیەکان هەکاتی ئەو حزبەیل و هێزە سیاسیەکان تر وەجی بارێد، و بەسانن بارەگایل و چووڵنەکردنیان وەبی هیچ دەسیچگیگ زەردەیل گەورایگ وە پێکهاتەیگ سیاسی دەن.
وتیش؛ کوردستانیەکان لە خەڵک کەرکوک و حزبە کوردستانیەکان وەگەردیان چەوەڕی وازکردن بارەگایل پارت دیموکرات کوردستان کەن ئەرا زیاتر لە هەماهەنگی هاوبەش و تواتای بەشدارببوون وەبۆچوون وەکاریگ هاوبەشی ئەرا هەڵبژاردنەگە.
کیکی رەخنەی خەمسەردی حکومەتەگە و فەرماندەی ئۆپراسیۆنە هاوبەشەکان لە باوەت وەردەوامکردن وهەماهەنگی هاوبەش ئەرا گونجانن رەوشەکان لە کەرکوک کرد، ک هیچ شوونیگ گونجیاگ ئەرا جیگردن لە کەرکوک دیاری نەکریا، و هەمیش ئاڵشتکردن ناوەندەی هەماهەنگیەکان ئەرا دەسەیلیگ لقانە وەپێچەوانەی رێککەفتنەکان لەناوبەین هەردوگلا.
و جەخت کرد ک بایەدە حکومەت فیدڕاڵی خەمسەردی نەکەێد لە هەماهەنگی کردن حزبە کوردستانیەکان و حکومەت هەرێم ئەرا چەودیریکردن بەشیگ لە بەرژەوەندیە تەسکەکان ئەرا لایەنەیلیگ تایبەت لەبان بەرژەوەنی ئارامی گشتگیریگ لە کەرکوک.
